ai4bharat/Pralekha huggingface dataset:
অর্থমন্ত্রক
পশ্চিমবঙ্গে বন্যার প্রভাব মোকাবিলা এবং সেচ ব্যবস্থার উন্নয়নে বিশ্ব ব্যাঙ্কের সঙ্গে ঋণ চুক্তি স্বাক্ষর
নতুন দিল্লি, ১৫ মে, ২০২০
পশ্চিমবঙ্গে দামোদর উপত্যকা অববাহিকা অঞ্চলে সেচ ব্যবস্থার উন্নয়নে এবং বন্যা মোকাবিলায় বিশ্ব ব্যাঙ্কের সঙ্গে ভারত সরকার ও পশ্চিমবঙ্গ সরকার ১৪৫ মিলিয়ন মার্কিন ডলারের ঋণ চুক্তি স্বাক্ষর করেছে।
পশ্চিমবঙ্গে সেচ ব্যবস্থার উন্নয়ন এবং বন্যা নিয়ন্ত্রণ কর্মসূচীর ফলে পাঁচটি জেলার প্রায় ২৭ লক্ষ কৃষক লাভবান হবেন এবং ৩ লক্ষ ৯৩ হাজার হেক্টরের বেশি জমিতে আরও ভাল সেচ পরিষেবা পৌঁছে দেওয়া যাবে। বিশ্ব ব্যাঙ্কের সঙ্গে ঋণ সহায়তার এই চুক্তি স্বাক্ষর বন্যা নিয়ন্ত্রণের পাশাপাশি সেচ ব্যবস্থার সামগ্রিক উন্নয়নে সাহায্য করবে।
এই চুক্তিপত্রে স্বাক্ষর করেন কেন্দ্রীয় অর্থনৈতিক বিষয়ক দপ্তরের অতিরিক্ত সচিব শ্রী সমীর কুমার খাড়ে, পশ্চিমবঙ্গ সরকারের পক্ষে মুখ্য রেসিডেন্ট কমিশনার শ্রী কৃষ্ণ গুপ্ত এবং বিশ্ব ব্যাঙ্কের হয়ে ভারতে নিযুক্ত ব্যাঙ্কের ডায়রেক্টর মিস্টার জুনেদ আহমদ।
এই উপলক্ষ্যে শ্রী খাড়ে বলেন, ভারত এমন এক সুপরিকল্পিত অগ্রগতির পথে অগ্রসর হচ্ছে, যা দেশে আরও কার্যকর ভাবে জলসম্পদের বিষয়গুলি সুষ্ঠু ভাবে পরিচালনা করতে পারবে। দামোদর উপত্যকা অববাহিকা অঞ্চলে বিশ্ব ব্যাঙ্কের ঋণ সহায়তায় এই প্রকল্পটি পশ্চিমবঙ্গে কৃষি-সেচ ব্যবস্থার উন্নয়নে সাহায্য করার পাশাপাশি ভূপৃষ্ঠ এবং ভূগর্ভস্থ জলের ব্যবহার নিয়ন্ত্রণে সাহায্য করবে। একই সঙ্গে কৃষি উৎপাদনশীলতা বৃদ্ধি পাবে এবং গ্রামাঞ্চলে কৃষকদের আয় বাড়বে।
উল্লেখ করা যেতে পারে, দামোদর উপত্যকা অববাহিকা অঞ্চলে বর্তমান কৃষি-সেচ ও বন্যা নিয়ন্ত্রণ কর্মসূচীটি ছয় দশকেরও বেশি পুরানো। তাই এর আধুনিকিকরণে আশু প্রয়োজনীয়তা দেখা দিয়েছিলো। নিম্ন দামোদর অববাহিকা অঞ্চল ঐতিহাসিক ভাবে বন্যাপ্রবণ। প্রতি বছর গড়ে ৩১ হাজার হেক্টরের বেশি জমির ফসলের ক্ষতি হয় এবং চার লক্ষ ৬১ হাজারের বেশি মানুষ বন্যাকবলিত হয়ে পড়েন। এই প্রেক্ষিতে বর্তমানে চালু কর্মসূচীটির সংস্কার ও আধুনিকিকরণ জরুরী হয়ে পড়ে।
বিশ্ব ব্যাঙ্কের ভারতে নিযুক্ত ডায়রেক্টর মিস্টার জুনেদ আহমদ বলেন, পশ্চিমবঙ্গ সরকার সেচ পরিকাঠামোর উন্নয়নে বিপুল সম্পদ বিনিয়োগ করেছে। কিন্তু অধিকাংশ ক্ষেত্রেই কর্মসূচী থেকে আশানুরূপ ফল পাওয়া যায়নি। বিশ্ব ব্যাঙ্কের প্রস্তাবিত এই প্রকল্পটি রাজ্যে আধুনিক ও সুস্থায়ী সেচ পরিকাঠামো গড়ে তুলতে সাহায্য করবে। এর ফলে, আরও বেশি সংখ্যক কৃষক আগামী বছরগুলিতে তাদের উৎপাদিত কৃষিপণ্যের উপযুক্ত দাম পাবেন এবং চাষাবাদেও বৈচিত্র আসবে। উল্লেখ করা যেতে পারে, পশ্চিমবঙ্গে এই প্রকল্পটি রূপায়ণে মোট খরচ ধরা হয়েছে ৪১৩.৮ মিলিয়ন মার্কিন ডলার। বিশ্ব ব্যাঙ্কের পক্ষ থেকে ১৪৫ মিলিয়ন মার্কিন ডলার ঋণ সহায়তার পাশাপাশি এশিয় পরিকাঠামো উন্নয়ন ব্যাঙ্ক ১৪৫ মিলিয়ন মার্কিন ডলার সাহায্য করবে। একই ভাবে, ১২৩.৮ মিলিয়ন মার্কিন ডলারের সংস্থান করবে পশ্চিমবঙ্গ সরকার। এছাড়াও, ইন্টারন্যাশনাল ব্যাঙ্ক ফর রিকনস্টাকশন অ্যান্ড ডেভলপমেন্ট প্রতিষ্ঠানের কাছ থেকে ছয় বছরের মেয়াদে ১৪৫ মিলিয়ন মার্কিন ডলার ঋণ সহায়তা নেওয়া হচ্ছে।
(CG/BD/AS
প্রধানমন্ত্রীরদপ্তর
বিহার দিবসে রাজ্যবাসীকে প্রধানমন্ত্রীর শুভেচ্ছা
নতুনদিল্লি, ২২শে মার্চ , ২০২১
প্রধানমন্ত্রী শ্রী নরেন্দ্র মোদী, বিহার দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ বিহার দিবসে সকল রাজ্যবাসীকে শুভকামনা জানাই। গৌরবোজ্জ্বল অতীত আর সমৃদ্ধ সংস্কৃতির জন্য বিশেষভাবে পরিচিত এই রাজ্য উন্নয়নের পথে এগিয়ে চলেছে।“
বিজ্ঞানওপ্রযুক্তিমন্ত্রক
ব্রিকস-এর বৈঠকে জৈব প্রযুক্তি এবং জৈব ওষুধ ক্ষেত্রে উদ্ভুত বিষয়গুলি নিয়ে আলোচনা করা হয়েছে
নতুন দিল্লি, ২৭ মে, ২০২১
ব্রিকস কার্যকরী গোষ্ঠীর চতুর্থ বৈঠকে জৈব প্রযুক্তি এবং জৈব ওষুধ ক্ষেত্রে উদ্ভুত বিষয়গুলি নিয়ে বিশেষজ্ঞরা আলোচনা করেছেন।
২৫ ও ২৬ মে – দুদিন ব্যাপী এই অনলাইন বৈঠকে ব্রিকস গোষ্ঠীভুক্ত দেশগুলি – ব্রাজিল, রাশিয়া, ভারত, চীন এবং দক্ষিণ আফ্রিকা থেকে গবেষক, শিক্ষাবিদ ও সরকারি আধিকারিক সহ ৬০ জনেরও বেশি প্রতিনিধি অংশ নেন।
জৈব প্রযুক্তি এবং জৈব ওষুধ সম্পর্কিত কার্যকরি গোষ্ঠীর সদস্যরা অ্যান্টিমাইক্রোবিয়াল প্রতিরোধ, কৃত্রিম বুদ্ধিমত্তা, অসংক্রামক রোগ, নিউরোলজিক্যাল ডিসঅর্ডার, কৃষি-জৈব প্রযুক্তি, খাদ্য ও পুষ্টি ইত্যাদি বিষয়ে ব্রিকস গোষ্ঠীভুক্ত দেশগুলির মধ্যে আগামীদিনে গবেষণা ক্ষেত্রে সহযোগিতা বৃদ্ধির পরামর্শ দেন। ক্যান্সার, কোভিড-১৯ সংক্রমণে মলিকিউলার প্যাথোজেনিসিস সহ কোভিড পরবর্তী নানা সমস্যা মোকাবিলা এবং জটিলতার বিষয় নিয়েও আলোচনা করেন তারা।
বৈঠক আয়োজনের দায়িত্বে ছিল চীনের বিজ্ঞান ও প্রযুক্তি মন্ত্রকের অন্তর্গত আন্তর্জাতিক সহযোগিতা বিভাগ এবং চীনের ন্যাশনাল সেন্টার ফর বায়োটেকনলজি ডেভলপমেন্ট। ভারতের পক্ষ থেকে যে বৈজ্ঞানিক প্রতিষ্ঠানগুলি অংশ নিয়েছিল সেগুলি হল – বিজ্ঞান ও প্রযুক্তি বিভাগ, জৈব প্রযুক্ত দপ্তর, দিল্লির আইআইটি, নতুন দিল্লির অল ইন্ডিয়া ইন্সটিটিউট অফ মেডিকেল সায়েন্স , যোধপুরের আইআইটি, বেনারস হিন্দু বিশ্ববিদ্যালয় এবং দিল্লি বিশ্ববিদ্যালয়।
ভারত ব্রিকস গোষ্ঠীকে কোভিড পরবর্তী সমস্যা মোকাবিলায় জনকল্যাণমুখী কর্মসূচী গ্রহণের প্রস্তাব দিয়েছে। রাশিয়া এই বৈঠকে স্বাস্থ্যকর খাদ্য ও পুষ্টির জন্য সুস্থায়ী কৃষি-জৈব প্রযুক্তির উন্নতিসাধন, স্নায়ুরোগের জন্য ভার্চুয়াল রিয়ালিটি সহায়তা প্রযুক্তির প্রস্তাব পেশ করেছে। চীন ক্যান্সার গবেষণাকে জনকল্যাণমুখী কর্মসূচি হিসেবে গ্রহণ করার প্রস্তাব দিয়েছে।
ব্রিকস কার্যকরী গোষ্ঠীর এই সুপারিশগুলি অন্তর্ভুক্ত করা হয়েছে। চলতি বছরের দ্বিতীয়ার্ধে ব্রিকস গোষ্ঠীভুক্ত দেশগুলির সচিব পর্যায়ের বৈঠকে এবিষয়ে চূড়ান্ত সিদ্ধান্তের কথা জানানো হবে।
ভারতের পক্ষে এই বৈঠকে নেতৃত্বে ছিলেন বিজ্ঞান ও প্রযুক্তি দপ্তরের আন্তর্জাতিক সহযোগিতা বিভাগের উপদেষ্টা তথা প্রধান ডঃ সঞ্জীব কুমার ভর্শনে। তিনি ব্রিকস বহুপাক্ষিক প্রকল্পগুলির জন্য অর্থ বরাদ্দের বিষয়ের কথা তুলে ধরেন। ব্রিকস গোষ্ঠীভুক্ত প্রতিটি দেশই কোভিড-১৯-এর বিরুদ্ধে লড়াই এবং অতিমারী মোকাবিলায় তাদের অভিজ্ঞতার কথা ভাগ করে নেয়। এক্ষেত্রে তাদের বর্তমান কর্মসূচীর কথা তুলে ধরে। যৌথ তহবিল গঠনের ক্ষেত্রে আগ্রহ প্রকাশ, অন্যান্য সহযোগিতা, সুযোগ-সুবিধা, জৈব প্রযুক্তি এবং জৈব ওষুধ ক্ষেত্রে সফলতা ও গবেষণার কাজ সম্পর্কে নানান তথ্য তুলে ধরে তারা।
ব্রিকস গোষ্ঠীভুক্ত সমস্ত দেশগুলি বিজ্ঞান, প্রযুক্ত ও উদ্ভাবনী ক্ষেত্রে কর্মকাণ্ডের বিষয় নিয়ে ২০২০-২১ অর্থবর্ষে যে সমস্ত কর্মসূচি গ্রহণ করেছিল তারই অঙ্গ হিসেবে এই বৈঠকের আয়োজন করা হয়েছে। উল্লেখ্য, চলতি বছরের জানুয়ারি মাসে ভারত ব্রিকস-এর সভাপতির দায়িত্বভার গ্রহণ করে। ব্রিকস ২০২১-এর ক্যালেন্ডার অনুযায়ী এবছর মন্ত্রী পর্যায়ের বৈঠক, শীর্ষ আধিকারিকদের বৈঠক এবং সচিব পর্যায়ের সভা/সম্মেলন সহ প্রায় ১০০টি অনুষ্ঠান আয়োজন করা হবে।
CG/SS/AS
(Visitor Counter : 176
কয়লামন্ত্রক
তাপবিদ্যুৎ কেন্দ্রগুলিতে কয়লা সরবরাহ
নতুন দিল্লি, ১৩ অক্টোবর, ২০২১
কেন্দ্রীয় কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী সকল কয়লা খনি থেকে তাপ বিদ্যুৎ কেন্দ্রে কয়লা সরবরাহ বৃদ্ধি পাওয়ায় সন্তোষ প্রকাশ করেছেন।
এক ট্যুইটে মন্ত্রী বলেছেন, কোল ইন্ডিয়া লিমিটেড সহ অন্যান্য কয়লা সরবরাহকারী সংস্থাগুলি থেকে গতকাল ২০ লক্ষ টনেরও বেশি কয়লা সরবরাহ করা হয়েছে। শ্রী যোশী আরও বলেছেন যে, বিদ্যুৎ কেন্দ্রগুলিতে কয়লার পর্যাপ্ত মজুত সুনিশ্চিত করতে আরও বেশি পরিমাণে কয়লা সরবরাহ করা হবে।
CG/SS/SKD/
(Visitor Counter : 115
ভূ-বিজ্ঞানমন্ত্রক
বঙ্গোপসাগরের দক্ষিণ পূর্ব ও পার্শ্ববর্তী এলাকায় নিম্নচাপের সৃষ্টি
পরবর্তী ২৪ ঘন্টায় এই নিম্নচাপ গভীর নিম্নচাপে রূপান্তরিত হওয়ার সম্ভাবনা
নতুন দিল্লী, ৩০ নভেম্বর, ২০২০
আবহাওয়া দপ্তরের সাইক্লোন সতর্কবার্তা শাখার দেওয়া তথ্য অনুযায়ী স্যাটেলাইট ও জাহাজ পর্যবেক্ষণের মাধ্যমে বঙ্গোপসাগরের দক্ষিণ-পূর্ব ও পার্শ্ববর্তী এলাকায় একটি নিম্নচাপের সন্ধান পাওয়া গেছে। এটির অবস্থান শ্রীলংকার তৃঙ্কমালী থেকে ৭৫০ কিলোমিটার পূর্ব ও দক্ষিণ পূর্বে এবং কন্যাকুমারী থেকে ১১৫০ কিলোমিটার পূর্ব ও দক্ষিণ পূর্বে। আগামী ২৪ ঘণ্টায় এটি গভীর নিম্নচাপের রূপান্তরিত হওয়ার সম্ভাবনা রয়েছে। এর প্রভাবে প্রবল ঝড়ের আশঙ্কা রয়েছে। এই নিম্নচাপটি পশ্চিম ও উত্তর পশ্চিম দিক থেকে আগামী ২ ডিসেম্বর সন্ধ্যের মধ্যে শ্রীলংকার উপকূল অতিক্রম করবে।
এই নিম্নচাপের প্রভাবে তামিলনাডুর দক্ষিণ উপকূল অঞ্চলে ভারী বৃষ্টির সম্ভাবনা রয়েছে। আগামী ১, ৩ এবং ৪ ডিসেম্বর ওইসব অঞ্চলে প্রবল বৃষ্টিপাত হতে পারে বলে আবহাওয়ার পূর্বাভাসে জানানো হয়েছে। তামিলনাডু ছাড়াও পুদুচেরি, মাহে এবং করাইকল এবং উত্তর কেরালার উপকূলবর্তী অঞ্চলে গুলিতে বিক্ষিপ্তভাবে বৃষ্টির সম্ভাবনা রয়েছে। আগামী ২ ও ৩ ডিসেম্বর অন্ধ্রপ্রদেশের দক্ষিণ উপকূলে ভারী বৃষ্টির পূর্বাভাস রয়েছে।
এই নিম্নচাপের প্রভাবে প্রবল ঝড় বৃষ্টির পাশাপাশি সমুদ্র উত্তাল হবে। আগামী ১ ডিসেম্বর রাত থেকে মৎস্যজীবীদের সমুদ্রে না যাওয়ার পরামর্শ দেয়া হয়েছে।
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪৬ কোটি ৪২ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ৩৮ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২১ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৪৬ কোটি ৪২ লক্ষ ৭৮ হাজার ১৩৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৩৮ লক্ষ ৬৬ হাজার ৯৪৬টি টিকার ডোজ হাতে রয়েছে।
CG/BD/SB
(Visitor Counter : 95
সড়কপরিবহণওমহাসড়কমন্ত্রক
যাত্রীবাহী বাসে ফায়ার এলার্ম সিস্টেম এবং ফায়ার প্রটেকশন সিস্টেমের জন্য বিজ্ঞপ্তি জারি করা হয়েছে
নতুন দিল্লি, ২৯ জানুয়ারি, ২০২২
সড়ক পরিবহন ও মহাসড়ক মন্ত্রকের পক্ষ থেকে চলতি বছরের ২৭ জানুয়ারি একটি বিজ্ঞপ্তি প্রকাশ করা হয়েছে। এই বিজ্ঞপ্তি অনুসারে অটোমোটিভ ইন্ডাস্ট্রি স্ট্যান্ডার্ড-১৩৫-এর সংশোধনীর মাধ্যমে যাত্রীবাহী বাসে ফায়ার এলার্ম সিস্টেম ফায়ার প্রটেকশন সিস্টেম চালু করা হয়েছে। বিশেষত টাইপ- থ্রি বাস, যেগুলি দূরপাল্লার রুটে যাত্রী পরিবহন করে। স্কুল বাস গুলির জন্যও এই ব্যবস্থা চালু করা হয়েছে।
বাসে আগুন লাগার ঘটনা নিয়ে গবেষণায় দেখা গেছে যে, যাত্রীদের আহত হওয়ার ঘটনা মূলত ইঞ্জিন থেকে আগত আগুন এবং ধোঁয়ার কারণে হয়। আগুন লাগার সময় তাপ ব্যবস্থাপনার মাধ্যমে এবং ধোঁয়া নিয়ন্ত্রণ করা গেলে যাত্রীদের বাস থেকে বের হতে সাহায্য করবে। ফলে যাত্রীদের আহত হওয়ার সংখ্যা কম হবে।
একটি বিকল্প সক্রিয় অগ্নি সুরক্ষা ব্যবস্থা এবং বাস গুলির জন্য একটি স্বতন্ত্র ফায়ার এলার্ম সিস্টেম প্রণয়নের জন্য নকশা তৈরি করা হয়েছে। এই পদ্ধতিতে বাসের মধ্যে তাপমাত্রা নিয়ন্ত্রিত হয়ে থাকবে।
অগ্নি দমনের ক্ষেত্রে নতুন এই ব্যবস্থা 'সেন্টার ফর ফায়ার এক্সপ্লোসিভ এন্ড ইনভারমেন্ট সেফটি'-র বিশেষজ্ঞরা তৈরি করেছে যা প্রতিরক্ষা গবেষণা ও উন্নয়ন সংস্থা কর্তৃক স্বীকৃত একটি প্রতিষ্ঠান। এই প্রতিষ্ঠান অগ্নি মূল্যায়ন, অগ্নি দমন, প্রযুক্তি মডেলিং এবং সিমুলেশনের ক্ষেত্রে কাজ করে থাকে।
CG/ SB
(Visitor Counter : 112
অর্থমন্ত্রক
জিএসটি পরিষদের ৪৪তম বৈঠকে গৃহীত সুপারিশ
কোভিড – ১৯ এর চিকিৎসা সংক্রান্ত কাজে ব্যবহৃত বিভিন্ন সামগ্রীর জিএসটি হারে পরিবর্তন
নতুন দিল্লি, ১২ই জুন, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণের পৌরোহিত্যে জিএসটি পরিষদের ৪৪তম বৈঠক আজ ভিডিও কনফারেন্সের মাধ্যমে অনুষ্ঠিত হয়েছে। বৈঠকে পরিষদ সিদ্ধান্ত নিয়েছে, কোভিড – ১৯ চিকিৎসার কাজে ব্যবহৃত বিভিন্ন সরঞ্জামের উপর ধার্য করা জিএসটি-র হার ৩০শে সেপ্টেম্বর পর্যন্ত কম রাখা হবে।
কেন্দ্রীয় অর্থ ও কর্পোরেট বিষয়ক প্রতিমন্ত্রী শ্রী অনুরাগ ঠাকুর, বিভিন্ন রাজ্য ও কেন্দ্রশাসিত অঞ্চলের অর্থমন্ত্রী এবং উচ্চপদস্থ আধিকারিকরা বৈঠকে উপস্থিতি ছিলেন।
পরিষদের বৈঠকে সিদ্ধান্ত নেওয়া হয়েছে, ৩০শে সেপ্টেম্বর পর্যন্ত টোসিলিজুমাব ও আম্ফোটেরিসিন বি –র উপর কোনো জিএসটি ধার্য হবে না। এতদিন এই দুটি ওষুধে ৫ শতাংশ হারে জিএসটি নেওয়া হতো। রক্তে জমাট বাধা আটকানোর জন্য হেপারিনের মতো ওষুধ ও রেমডেসিভিরের উপর জিএসটি –র পরিমাণ ১২ শতাংশ থেকে কমিয়ে ৫ শতাংশ করা হয়েছে। কোভিডের চিকিৎসায় স্বাস্থ্য ও পরিবার কল্যাণ মন্ত্রক এবং ফার্মাসিউটিক্যাল দপ্তরের সুপারিশক্রমে যে সব ওষুধ ব্যবহার করা হবে সেগুলির উপর ৫ শতাংশ হারে জিএসটি নেওয়া হবে।
চিকিৎসার কাজে ব্যবহৃত অক্সিজেন, অক্সিজেন কনসেনট্রেটর , ভেন্টিলেটর, মাস্ক, ক্যানুলা, হেলমেট, বাইপ্যাপ মেশিন, নাসারন্ধ্র দিয়ে প্রচুর পরিমাণে অক্সিজেন সরবরাহ করার যন্ত্র, কোভিডের নমুনা পরীক্ষার কিট, ডি-ডাইমার, আইএল – ৬, ফেরিটিন, এলডিএইচ, পালস্ অক্সিমিটারের জন্য ১২ শতাংশের পরিবর্তে এই সময়কালে ৫ শতাংশ হারে জিএসটি নেওয়া হবে। হ্যান্ড স্যানিটাইজার, তাপমাত্রা মাপার যন্ত্র, শ্মশানের ব্যবহৃত গ্যাস / বৈদ্যুতিক / অন্যান্য চুল্লির জন্য জিএসটি –র পরিমাণ ১৮ শতাংশের পরিবর্তে ৫ শতাংশ করা হয়েছে। অ্যাম্বুলেন্সের জন্য ২৮ শতাংশের পরিবর্তে ১২ শতাংশ জিএসটি ধার্য করা হয়েছে।
এই হার ৩০শে সেপ্টেম্বর পর্যন্ত কার্যকর থাকবে।
CG/CB/SFS
(Visitor Counter : 202
মন্ত্রিসভারঅর্থনৈতিকবিষয়সংক্রান্তকমিটি
এক্সপোর্ট ক্রেডিট গ্যারান্টি কর্পোরেশন লিমিটেডকে অতিরিক্ত ২ হাজার কোটি টাকার মূলধন যোগানের সিদ্ধান্ত
নয়াদিল্লি, ২৭ জুন, ২০১৮
এক্সপোর্ট ক্রেডিট গ্যারান্টি কর্পোরেশন লিমিটেড -কে আরও শক্তিশালী করে তোলার উদ্দেশ্যে ঐ সংস্থায় ২ হাজার কোটি টাকার মূলধন যোগানের সিদ্ধান্ত নেওয়া হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে। মূলধনের যোগান দেওয়া হবে তিনটি আর্থিক বছরে।
সিদ্ধান্ত নেওয়া হয়েছে যে, ২০১৭-১৮, ২০১৮-১৯ এবং ২০১৯-২০ এই তিনটি আর্থিক বছরে ইসিজিসি-র অনুকূলে মূলধনের যোগান দেওয়া হবে যথাক্রমে ৫০ কোটি, ১৪৫০ কোটি এবং ৫০০ কোটি টাকা।
এই অতিরিক্ত মূলধন যোগানের ফলে ক্ষুদ্র, মাঝারি এবং অতিক্ষুদ্র শিল্প সংস্থাগুলির রপ্তানি প্রচেষ্টাকে অতিরিক্ত বিমাজনিত সুযোগ-সুবিধার আওতায় নিয়ে আসা সম্ভব হবে। এছাড়াও, আফ্রিকা, সিআইএস এবং লাতিন আমেরিকার উঠতি বাজারে ভারতীয় পণ্য রপ্তানির সুযোগ সম্প্রসারিত হবে।
প্রসঙ্গত উল্লেখ্য ইসিজিসি হ’ল কেন্দ্রীয় সরকারের রপ্তানি ঋণ সহায়তা সম্পর্কিত একটি প্রধান সংস্থা, যা ভারতের রপ্তানি বাণিজ্যের প্রসারে বিমা পরিষেবাও দিয়ে থাকে। এরফলে, রপ্তানিকারকরা সম্ভাব্য ক্ষয়ক্ষতির ক্ষেত্রে ক্ষতি পূরণ দাবি করতে পারেন।
SSS/SKD/SB……
(Visitor Counter : 65
প্রধানমন্ত্রীরদপ্তর
হাঙ্গেরিতে সংসদীয় নির্বাচনে জয়লাভের জন্য প্রধানমন্ত্রী ভিক্টর অর্বানকে অভিনন্দন প্রধানমন্ত্রীর
নয়াদিল্লি, ০৪ এপ্রিল, ২০২২
প্রধানমন্ত্রী শ্রী নরেন্দ্র মোদী হাঙ্গেরিতে সংসদীয় নির্বাচনে জয়লাভের জন্য প্রধানমন্ত্রী ভিক্টর অর্বানকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন, “হাঙ্গেরিতে সংসদীয় নির্বাচনে জয়লাভের জন্য প্রধানমন্ত্রী ভিক্টর অর্বানকে অভিনন্দন। ভারত ও হাঙ্গেরির মধ্যে ঘনিষ্ঠ ও বন্ধুত্বপূর্ণ সম্পর্ককে আরও প্রসারিত করতে আপনার সঙ্গে একযোগে কাজ চালিয়ে যাওয়ার বিষয়ে আমি আশাবাদী”।
CG/BD/SB
(
যুবওক্রীড়াবিষয়কমন্ত্রক
পদক জয়ীদের জন্য আর্থিক পুরস্কারের পরিমাণ
নয়াদিল্লি, ২২ জুলাই, ২০১৯
যুব কল্যাণ এবং ক্রীড়া মন্ত্রক অলিম্পিক, কমনওয়েল্থ গেমস এবং এশিয়ান গেমসের মতন আর্ন্তজাতিক ক্রীড়া প্রতিযোগিতায় পদক জয়ীদের জন্য আর্থিক পুরস্কার দিয়ে থাকে। ‘আর্ন্তজাতিক ক্রীড়া প্রতিযোগিতায় পদক জয়ী এবং তাঁদের কোচদের জন্য বিশেষ পুরস্কার’- এই কর্মসূচির আওতায় এই পুরস্কারগুলি দেওয়া হয়। এইসব পুরস্কারের অর্থমূল্য যথাক্রমে-
|
|
প্রতিযোগিতার নাম
|
|
স্বর্ণপদক বিজয়ী
|
|
রৌপ্যপদক বিজয়ী
|
|
ব্রোঞ্জপদক বিজয়ী
|
|
অলিম্পিক
|
|
৭৫ লক্ষ টাকা
|
|
৫০ লক্ষ টাকা
|
|
৩০ লক্ষ টাকা
|
|
এশিয়ান গেমস
|
|
৩০ লক্ষ টাকা
|
|
২০ লক্ষ টাকা
|
|
১০ লক্ষ টাকা
|
|
কমনওয়েল্থ গেমস
|
|
৩০ লক্ষ টাকা
|
|
২০ লক্ষ টাকা
|
|
১০ লক্ষ টাকা
বিভিন্ন ওয়ার্ল্ড কাপ এবং ওয়ার্ল্ড চ্যাম্পিয়ানশিপে ব্যক্তিগতভাবে পদকজয়ী খেলোয়াড়দের জন্য আর্থিক পুরস্কারের পরিমাণ :
|
|
প্রতিযোগিতার নাম
|
|
স্বর্ণপদক বিজয়ী
|
|
রৌপ্যপদক বিজয়ী
|
|
ব্রোঞ্জপদক বিজয়ী
|
|
প্রতি চার বছর অন্তর অনুষ্ঠিত ওয়ার্ল্ড চ্যাম্পিয়ানশিপ/ ওয়ার্ল্ড কাপ
|
|
৪০ লক্ষ টাকা
|
|
২৫ লক্ষ টাকা
|
|
১৫ লক্ষ টাকা
|
|
প্রতি দু-বছর অন্তর অনুষ্ঠিত ওয়ার্ল্ড চ্যাম্পিয়ানশিপ/ ওয়ার্ল্ড কাপ
|
|
২০ লক্ষ টাকা
|
|
১৪ লক্ষ টাকা
|
|
৮ লক্ষ টাকা
|
|
প্রতি বছর অনুষ্ঠিত ওয়ার্ল্ড চ্যাম্পিয়ানশিপ/ ওয়ার্ল্ড কাপ
|
|
১০ লক্ষ টাকা
|
|
৭ লক্ষ টাকা
|
|
৪ লক্ষ টাকা
দলগত খেলায় আর্থিক পুরস্কারের পরিমাণ
|
|
দলে সদস্য সংখ্যা
|
|
সংশ্লিষ্ট প্রতিযোগিতায় পদক এবং অংশগ্রহণের পরিমাণ
|
|
২ জনের দল
|
|
দেড় গুন
|
|
৩ বা ৪ জনের দল
|
|
২ বার
|
|
৫ থেকে ১০ জনের দল
|
|
৩ বার
|
|
১০ জনের বেশি
|
|
৫ বার
আর্থিক পুরস্কার, দলের সমস্ত সদস্যদের মধ্যে সমানভাবে ভাগ করে দেওয়া হয়। অবশ্য কোনও প্রতিযোগিতায় পদকজয়ীদের মোট পুরস্কার বাবদ অর্থের পরিমাণ, মূল প্রতিযোগিতায় প্রাপ্ত অর্থের ৫০ শতাংশের কম হবেনা। কাবাডি খেলায় অংশগ্রহণকারীদের জন্যও এই নিয়ম বলবৎ রয়েছে।
রাজ্যসভায় আজ এক লিখিত প্রশ্নের জবাবে যুব কল্যাণ এবং ক্রীড়া দপ্তরের স্বাধীন দায়িত্বপ্রাপ্ত প্রতিমন্ত্রী শ্রী কিরেন রিজিজু এই তথ্য জানিয়েছেন।
CG/CB/NS
(Visitor Counter : 152
কেন্দ্রীয়মন্ত্রিসভা
পরিযায়ী / আটকে থাকা পরিযায়ীদের খাদ্যশস্য বরাদ্দের জন্য ‘আত্মনিয়র্ভর ভারত প্যাকেজ’এ অনুমোদন কেন্দ্রীয় মন্ত্রিসভার
নয়াদিল্লী, ২০ মে, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা পূর্বের অনুমোদন অনুযায়ী ৮ কোটি পরিযায়ী/আটকে পড়া পরিযায়ীদের মে এবং জুন এই দু মাসে ব্যক্তি পিছু ৫ কেজি করে বিনামূল্যে খাদ্য সরবরাহে সিদ্ধান্ত দিয়েছে।
এজন্য খাদ্য ভর্তুকিতে ব্যয় বরাদ্দ ধরা হয়েছে ২ হাজার ৯৮২.২৭ কোটি টাকা। এছাড়াও অভ্যন্তরীণ রাজ্য পরিবহণ, পরিচালনা খরচ এবং ডিলারদের মার্জিন/ডিলারদের অতিরিক্ত মার্জিনের জন্য প্রায় ১২৭.২৫ কোটি টাকা খরচ হবে, যা কেন্দ্রীয় সরকার পুরোপুরি বহন করবে। সেইজন্য কেন্দ্রীয় সরকারের মোট ভর্তুকি প্রায় ৩ হাজার ১০৯.৫২ কোটি টাকা অনুমান করা হয়েছে।
কোভিড-১৯এর কারণে অর্থনৈতিক বিপর্যয়ের ফলে পরিযায়ী/আটকে পড়া পরিযায়ীদের সমস্যা মোকাবিলায় এই বরাদ্দ সাহায্য করবে।
(CG/SS/NS
প্রধানমন্ত্রীরদপ্তর
মার্কিন রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ২৩ জুন, ২০২৩
প্রধানমন্ত্রী শ্রী নরেন্দ্র মোদী বর্তমানে সরকারি সফরে মার্কিন যুক্তরাষ্ট্রে রয়েছেন। আজ সকালে তিনি হোয়াইট হাউজে যান। সেখানে তাঁকে মার্কিন রাষ্ট্রপতি শ্রী জোসেফ বাইডেন এবং ফার্স্ট লেডি ডঃ জিল বাইডেন আনুষ্ঠানিক অভ্যর্থনা জানান। প্রধানমন্ত্রীকে স্বাগত জানাতে হাজার হাজার ভারতীয় বংশোদ্ভূত মার্কিনীরা উপস্থিত ছিলেন।
প্রধানমন্ত্রী এরপর ঘরোয়াভাবে এবং প্রতিনিধি পর্যায়ে রাষ্ট্রপতি বাইডেনের সঙ্গে বৈঠক করেন। এই বৈঠক ফলপ্রসূ হয়েছে। উভয় নেতা দু’দেশের মধ্যে দীর্ঘদিনের মৈত্রী সম্পর্ক এবং ব্যবসা-বাণিজ্য ও বিনিয়োগ, প্রতিরক্ষা ও নিরাপত্তা, জ্বালানি, জলবায়ু পরিবর্তন এবং মানুষের সঙ্গে মানুষের যোগাযোগ সহ বিভিন্ন ক্ষেত্রে ক্রমবর্ধমান সহযোগিতার বিষয়ে আলোচনা করেছেন।
দুটি দেশের অভিন্ন মূল্যবোধ ও পারস্পরিক আস্থা এবং বোঝাপড়াকে উভয় নেতা গুরুত্ব দিয়েছেন। এর ফলে দু’দেশের সম্পর্ক এক নতুন পর্যায়ে উন্নীত হবে। গুরুত্বপূর্ণ ও অত্যাধুনিক প্রযুক্তির মতো ক্ষেত্রে ক্রমবর্ধমান বিকাশের প্রশংসা করেছেন তাঁরা। ভবিষ্যতে একটি ভরসাযোগ্য সরবরাহ শৃঙ্খল কৌশলগত কারিগরি ক্ষেত্রে গড়ে তোলার জন্য দুই নেতা আগ্রহ প্রকাশ করেছেন। গুরুত্বপূর্ণ খনিজ সম্পদ ও মহাকাশ ক্ষেত্রে পারস্পরিক সহযোগিতা বৃদ্ধি পাওয়ায় তাঁরা সন্তোষ প্রকাশ করেন।
জলবায়ু পরিবর্তনের মতো সমস্যার সমাধান এবং সুস্থায়ী ভবিষ্যৎ গড়ার লক্ষ্যে উভয় নেতা তাঁদের অঙ্গীকার পুনর্ব্যক্ত করেছেন। জলবায়ুকে রক্ষা করার ক্ষেত্রে গৃহীত বিভিন্ন উদ্যোগের মধ্যে স্বচ্ছ ও পুনর্নবীকরণযোগ্য জ্বালানির ব্যবহার বৃদ্ধির বিষয় নিয়ে বৈঠকে আলোচনা হয়।
দু’দেশের মানুষ এবং সার্বিকভাবে সারা বিশ্বের কল্যাণে ভারত-মার্কিন কৌশলগত অংশীদারিত্বকে বহুস্তরীয় সহযোগিতার পর্যায়ে আরও শক্তিশালী করতে উভয় নেতাই তাঁদের অঙ্গীকার পুনর্ব্যক্ত করেছেন। আলোচনায় পারস্পরিক স্বার্থ-সংশ্লিষ্ট আঞ্চলিক ও আন্তর্জাতিক বিভিন্ন বিষয় স্থান পেয়েছে।
রাষ্ট্রপতি বাইডেন এবং ফার্স্ট লেডির উষ্ণ অভ্যর্থনায় সন্তোষ প্রকাশ করেছেন প্রধানমন্ত্রী। আগামী সেপ্টেম্বরে নতুন দিল্লিতে অনুষ্ঠিত জি-২০ গোষ্ঠীভুক্ত দেশগুলির নেতৃবৃন্দের শীর্ষ সম্মেলনে মার্কিন রাষ্ট্রপতি বাইডেনকে স্বাগত জানাতে তিনি অধীর আগ্রহে অপেক্ষা করছেন বলে জানান।
CG/CB/DM/
(
প্রধানমন্ত্রীরদপ্তর
কেন্দ্রীয় মন্ত্রী শ্রী রাম বিলাস পাশোয়ানের প্রয়াণে প্রধানমন্ত্রীর শোকজ্ঞাপন
নতুনদিল্লি, ৮ই অক্টোবর,২০২০
প্রধানমন্ত্রী শ্রী নরেন্দ্র মোদী কেন্দ্রীয় মন্ত্রী শ্রী রামবিলাস পাশোয়ানের প্রয়াণে শোক ব্যক্ত করেছেন।
একগুচ্ছ ট্যুইট বার্তায় প্রধানমন্ত্রী বলেছেন, “এই খবরটি জেনে আমি বাকরুদ্ধ হয়ে গেছি। আমাদের দেশে যে শূণ্যতার সৃষ্টি হল, তা কখনোই পূরণ হবার নয়। শ্রী রাম বিলাস পাশোয়ানের মৃত্যু আমার জন্য ব্যক্তিগত ক্ষতি। আমি একজন বন্ধু ও মূল্যবান সহকর্মীকে হারালাম, যিনি প্রত্যেক দরিদ্র মানুষ যাতে আত্মসম্মান নিয়ে বেঁচে থাকতে পারেন, সেই বিষয়ে অত্যন্ত সক্রিয় ছিলেন।
কঠোর পরিশ্রম ও অধ্যাবসায়ের মধ্য দিয়ে শ্রী রাম বিলাস পাশোয়ান রাজনীতিতে উঠে এসেছেন। জরুরী অবস্থার সময় আমাদের দেশের গণতন্ত্রের উপর যে আঘাত হানা হয়েছিল, যুব নেতা হিসেবে তিনি সেই স্বৈরশাসনকে প্রতিহত করেছিলেন। তিনি ছিলেন অসামান্য সাংসদ ও মন্ত্রী যিনি বিভিন্ন নীতি প্রণয়নের ক্ষেত্রে তাঁর চিরস্থায়ী অবদান রেখে গেছেন।
এক সঙ্গে কাজ করা, পাশোয়ানজির সঙ্গে কাঁধে কাঁধ মিলিয়ে চলা অবিস্মরণীয় অভিজ্ঞতা। মন্ত্রিসভার বৈঠকে তাঁর হস্তক্ষেপ যথেষ্ট অন্তর্দৃষ্টিপূর্ণ হত। রাজনৈতিক প্রজ্ঞা, প্রশাসনিক ক্ষেত্রে নেতৃত্বদান সব দিকেই তিনি ছিলেন প্রতিভাবান। তাঁর পরিবার এবং সমর্থকদের প্রতি সমবেদনা জানাই। ওঁ শান্তি।“
CG/CB
(
ভূ-বিজ্ঞানমন্ত্রক
বিশ্ব উষ্ণায়নের প্রভাব সম্পর্কে সমীক্ষা
নতুন দিল্লি, ০২ ডিসেম্বর, ২০২১
কেন্দ্রীয় জলশক্তি মন্ত্রকের অধীন সেন্ট্রাল গ্রাউন্ড ওয়াটার বোর্ড, জল সম্পদ বিভাগ এবং নদী উন্নয়ন ও গঙ্গা পুনরুজ্জীবন বিভাগ যৌথভাবে পর্যায়ক্রমে সারা দেশজুড়ে ভূগর্ভস্থ পানীয় জলের স্তর নিয়ে সমীক্ষা চালিয়েছে।
দেশের ডায়নামিক গ্রাউন্ড ওয়াটার রিসোর্স গুলি সম্পর্কে পর্যায়ক্রমে সেন্ট্রাল গ্রাউন্ড ওয়াটার বোর্ড এবং রাজ্য সরকার গুলির মাধ্যমে যৌথভাবে মূল্যায়ন করা হচ্ছে। ২০১৭ সালের সমীক্ষা অনুযায়ী দেশে মোট ৬৮৮১ টি মূল্যায়ন ইউনিট এর মধ্যে  ১৭ টি রাজ্য ও কেন্দ্রশাসিত অঞ্চলের ১১৮৬ টি ইউনিটকে 'অতিশোষণ' বা 'ওভার এক্সপ্লয়েটেড' হিসাবে শ্রেণীবিন্যাস করা হয়েছে। যেখানে মোট বর্তমান বার্ষিক ভূগর্ভস্থ জল নিষ্কাশন নির্ধারিত মাত্রার চেয়ে অনেক বেশি।
সেন্ট্রাল গ্রাউন্ড ওয়াটার বোর্ড 'ন্যাশনাল অ্যাকুইফার ম্যাপিং অ্যান্ড ম্যানেজমেন্ট' এর মাধ্যমে দেশজুড়ে জর্জ পদার্থের ম্যাপিং নিয়ে সমীক্ষা চালিয়েছে। এ পর্যন্ত প্রায় ১১ লক্ষ বর্গ কিলোমিটার কভার করা হয়েছে। এই একই অ্যাকুইফার মানচিত্র এবং ব্যবস্থাপনা রাজ্য সরকার গুলির সাথে সমন্বয়ে করা হয়েছে।
গবেষণা ও উন্নয়ন বিভাগ, প্রকল্প পরিকল্পনা শাখা, জল সম্পদ বিভাগ, নদী উন্নয়ন এবং কেন্দ্রীয় জোলো কমিশনের গঙ্গা পুনরুজ্জীবন শাখা দেশের কয়েকটি শিক্ষাপ্রতিষ্ঠানকে জল সম্পদের উপর গবেষণা চালানোর অনুমোদন দিয়েছে। জলবায়ু পরিবর্তন সংক্রান্ত ভারতীয় জাতীয় কমিটি, আই এন সি সি সি,র তত্ত্বাবধানে এই সব গবেষণা রূপায়নের কাজ চলছে।
যেসব গবেষণা সংস্থা এই কাজে লিপ্ত রয়েছে তার মধ্যে রয়েছে-
১) ইন্ডিয়ান ইনস্টিটিউট অফ সায়েন্স, ব্যাঙ্গালোর ও ইন্ডিয়ান ইনস্টিটিউট অফ টেকনোলজি, ভুবনেশ্বর।
গবেষণার বিষয়- মহানদী অববাহিকার জলবায়ু, আবহাওয়া প্রক্রিয়া এবং জল সম্পদের পরিবর্তনের প্রভাব।
২) মালবীয়া ন্যাশনাল ইনস্টিটিউট অফ টেকনোলজি, জয়পুর।
ইন্ডিয়ান ইনস্টিটিউট অফ টেকনোলজি, দিল্লি। সেন্ট্রাল ইউনিভার্সিটি, রাজস্থান।
গবেষণার বিষয়- রাজস্থানের ক্ষেত্রে জলবায়ু পরিবর্তনের প্রভাব সম্পর্কিত সমীক্ষা। অভ্যন্তরীণ নিষ্কাশন এবং মাহি অববাহিকা।
৩) ইন্ডিয়ান ইনস্টিটিউট অফ টেকনোলজি, যোধপুর।
গবেষণার বিষয়- লুনি নদী অববাহিকার জলবায়ু ও জল বিদ্যা সংক্রান্ত মডেলিং।
৪) সরদার বল্লভ ভাই ন্যাশনাল ইনস্টিটিউট অফ টেকনোলজি, সুরাট।
মালাভিয়া ন্যাশনাল ইনস্টিটিউট অফ টেকনোলজি, জয়পুর।
মৌলানা আজাদ ন্যাশনাল ইনস্টিটিউট অফ টেকনোলজি, ভোপাল।
গবেষণার বিষয়- তাপি অববাহিকার জল সম্পদের উপর জলবায়ু পরিবর্তনের প্রভাব।
৬) ইন্ডিয়ান ইনস্টিটিউট অফ টেকনোলজি মুম্বাই, ন্যাশনাল ইনস্টিটিউট অফ টেকনোলজি, সুরকথাল। সেন্টার ফর রিসোর্সেস ডেভেলপমেন্ট এন্ড ম্যানেজমেন্ট, কোজিকোড।
গবেষণার বিষয়- তাদরি থেকে কন্যাকুমারী পর্যন্ত নদীর অববাহিকায় জল সম্পদের ওপর জলবায়ু পরিবর্তনের প্রভাব।
৭) ইন্ডিয়ান ইনস্টিটিউট অফ টেকনোলজি, খড়গপুর।
গবেষণার বিষয়- জলবায়ু পরিবর্তনের প্রভাব এবং সুবর্ণরেখা অববাহিকায় স্থানিক অস্থায়ী জলের প্রাপ্যতার ওপর ভূমি ব্যবহার।
আজ রাজ্যসভায় এক লিখিত প্রশ্নের উত্তরে কেন্দ্রীয় ভূবিজ্ঞান এবং বিজ্ঞান ও প্রযুক্তি মন্ত্রকের প্রতিমন্ত্রী ডক্টর জিতেন্দ্র সিং এই তথ্য জানিয়েছেন।
CG/ SB
(Visitor Counter : 483
অসামরিকবিমানপরিবহণমন্ত্রক
জব্বলপুর – দিল্লি রুটে ইন্ডিগো’র বিমান পরিষেবার সূচনা করলেন শ্রী জ্যোতিরাদিত্য সিন্ধিয়া
নয়াদিল্লি, ২০ অগাস্ট, ২০২১
কেন্দ্রীয় অসামরিক বিমান পরিবহণ মন্ত্রী শ্রী জ্যোতিরাদিত্য মাধবরাও সিন্ধিয়া আজ ভার্চ্যুয়াল পদ্ধতিতে জব্বলপুর-দিল্লি রুটে ইন্ডিগোর বিমান পরিষেবার সূচনা করেছেন। এই উপলক্ষে বিভাগীয় প্রতিমন্ত্রী জেনারেল ডঃ ভি কে সিং , মন্ত্রকের সচিব শ্রী প্রদীপ খারোলা উদ্বোধনী অনুষ্ঠানে যোগ দেন। মধ্যপ্রদেশের মুখ্যমন্ত্রী শ্রী শিবরাজ সিং চৌহান সম্মানীয় অতিথি হিসাবে ভার্চ্যুয়াল পদ্ধতিতে অনুষ্ঠানে অংশ নেন।
জব্বলপুর-দিল্লি রুটে বিমান পরিষেবার সূচনা করে শ্রী সিন্ধিয়া বলেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে গত সাত বছরে ভারতে অসামরিক বিমান পরিবহণ ক্ষেত্রের উদারীকরণ ঘটেছে। এক সময় বিমানে সফর সাধারণ মানুষের কাছে স্বপ্ন ছিল। আজ তা পূরণ করা সম্ভব হচ্ছে। মধ্যপ্রদেশের একটি গুরুত্বপূর্ণ শহর জব্বলপুর। তাই, বিভিন্ন ক্ষেত্রে সুযোগ-সুবিধায় এই শহরটির ব্যাপক সম্ভাবনা রয়েছে। আজ থেকে জব্বলপুর জাতীয় রাজধানীর সঙ্গে যুক্ত হওয়ার ক্ষেত্রে আরও একটি অতিরিক্ত বিমান পরিষেবা পাচ্ছে। দেশের বাণিজ্যিক রাজধানী মুম্বাইয়ের সঙ্গেও জব্বলপুরের বিমান পথে যোগাযোগ স্থাপিত হয়েছে। শীঘ্রই জব্বলপুরের সঙ্গে ইন্দোর ও হায়দরাবাদের বিমান পরিষেবা শুরু হবে। শ্রী সিন্ধিয়া আরও জানান, গত ৩৫ দিনে কেবল মধ্যপ্রদেশ থেকেই ৪৪টি নতুন বিমান পরিষেবা চালু হয়েছে। এর মধ্যে ২৬টি পরিষেবার সঙ্গে জব্বলপুর অন্তর্ভুক্ত হয়েছে। তিনি বলেন, মহামারী সত্ত্বেও পুরনো বিমান রুটগুলির কেবল পুনরুজ্জীবন ঘটানোই হচ্ছে না, সেই সঙ্গে নতুন রুটেও বিমান পরিষেবা চালু করা হচ্ছে।
শ্রী সিন্ধিয়া বলেন, আজ জব্বলপুর বিমান বন্দর থেকে কেবল নতুন রুটে পরিষেবার সূচনাই হ’ল না, সেই সঙ্গে বিমান বন্দরের সার্বিক উন্নয়নে ৪২১ কোটি টাকা বরাদ্দ করা হয়েছে। এই অর্থ কাজে লাগিয়ে ১০ হাজার বর্গ ফুট জুড়ে একটি নতুন টার্মিনাল ভবন নির্মাণ করা হবে। বিমানবন্দরে নতুন এটিসি টাওয়ার বসানো হবে। বর্তমানে চালু রানওয়ে’টির দৈর্ঘ্য ১ হাজার ৯৫০ মিটার থেকে বাড়িয়ে ২ হাজার ৭৫০ মিটার করা হবে। এর ফলে, বড় আকারের বিমানগুলিও এখানে ওঠা-নামা করতে পারবে।
উল্লেখ করা যেতে পারে, বেসরকারি ইন্ডিগো বিমান সংস্থা ৬৯তম অন্তর্দেশীয় গন্তব্য জব্বলপুর। জব্বলপুরের সঙ্গে সরাসরি বিমান যোগাযোগ চালু করার উদ্দেশ্যই হ’ল শহরটিতে ব্যবসা-বাণিজ্য এবং পর্যটন ক্ষেত্রের প্রসার ঘটানো।
CG/BD/SB
(Visitor Counter : 146